ai4bharat/Pralekha huggingface dataset:
کابینہ
مرکزی کابینہ نے کوانٹم ٹیکنالوجیز سے متعلق سائنسی اور صنعتی تحقیق و ترقی کو آگے بڑھانے کے لیے قومی کوانٹم مشن کو منظوری دی
سائنسی اور صنعتی تحقیق و ترقی کو آگے بڑھانے، کوانٹم ٹیکنالوجی پر مبنی اقتصادی ترقی کو رفتار دینے اور اس شعبے میں ہندوستان کو ایک سرکردہ ملک بنانے کے لیے قومی کوانٹم مشن کو کل 6003.65 کروڑ روپے کی لاگت سے مرکزی کابینہ کی منظوری ملی
عزت مآب وزیر اعظم جناب نریندر مودی کی صدارت میں مرکزی کابینہ نے آج قومی کوانٹم مشن  کو 24-2023 سے 31-2030 تک کی مدت کے لیے کل 6003.65 کروڑ روپے کی لاگت سے منظوری دے دی۔ اس مشن کا مقصد کوانٹم ٹیکنالوجی  کے شعبے میں سائنسی اور صنعتی تحقیق و ترقی کی بنیاد ڈالنا اور اسے تیار کرنا اور آگے بڑھانا اور اس سے متعلق ایک تازہ اور تخلیقی ایکو سسٹم تیار کرنا ہے۔ یہ مشن کوانٹم ٹیکنالوجی پر مبنی اقتصادی ترقی کو رفتار دے گا، ملک میں ایک موافق ایکو سسٹم تیار کرے گا اور کوانٹم ٹیکنالوجی اور ایپلی کیشنز  کی تشکیل کے شعبے میں ہندوستان کو ایک سرکردہ ملک بنائے گا۔
یہ نیا مشن سپر کنڈکٹنگ اور فوٹونک تکنیک جیسے مختلف پلیٹ فارموں میں آٹھ سالوں میں 1000-50 فزیکل کیوبٹ کی استعداد والا درمیانی سطح کا کوانٹم کمپیوٹر تیار کرنے کا ارادہ رکھتا ہے۔ ہندوستان کے اندر 2000 کلومیٹر کی سرحد میں گراؤنڈ اسٹیشنوں کے درمیان سیارچہ پر مبنی محفوظ کوانٹم کمیونی کیشن، دیگر ممالک کے ساتھ لمبی دوری کا محفوظ کوانٹم کمیونی کیشن، 2000 کلومیٹر سے زیادہ کے دائرے میں بین شہری  ’کوانٹم کی‘ تقسیم کے ساتھ ساتھ کوانٹم میموری سے لیس ملٹی نوڈ کوانٹم نیٹ ورک بھی اس مشن کے دیگر اہم پہلو ہیں۔
یہ مشن درست وقت، مواصلت اور نیویگیشن کے لیے نیوکلیئر سسٹم اور جوہری گھڑیوں میں اعلیٰ حساسیت سے لیس میگنیٹو میٹر تیار کرنے میں مدد کرے گا۔ یہ کوانٹم آلات کی تعمیر کے لیے سپرکنڈکٹرز، نئے سیمی کنڈکٹر ڈھانچوں اور ٹوپولوجیکل اشیاء وغیرہ جیسی کوانٹم اشیاء کے ڈیزائن اور ترتیب میں بھی مدد کرے گا۔ اس کے تحت کوانٹم کمیونٹی کیشن، سینسنگ اور موسمیاتی سائنس سے متعلق ایپلی کیشنز کے لیے واحد فوٹان ذریعہ/ڈٹیکٹر اور الجھے ہوئے فوٹان سورس بھی تیار کیا جائیں گے۔
کوانٹم کمپیوٹنگ، کوانٹم کمیونی کیشن، کوانٹم سینسنگ اور میٹرولوجی اور کوانٹم مواد اور آلات کے شعبے میں چار موضوعاتی مرکز  سرکردہ تعلیمی اور قومی تحقیق و ترقی کے اداروں میں قائم کیے جائیں گے۔ یہ مرکز  بنیادی اور اپلائیڈ ریسرچ کے ذریعے نئے علم کی آبیاری پر توجہ مرکوز کریں گے اور ساتھ ہی ان شعبوں میں بھی تحقیق و ترقی کو فروغ دیں گے، جس کی ذمہ داری انہیں سونپی جائے گی۔
قومی کوانٹم مشن  ملک میں ٹیکنالوجی کے فروغ سے متعلق ایکو سسٹم کو عالمی مسابقتی سطح پر لے جا سکتا ہے۔ اس مشن سے مواصلات، صحت، مالیاتی اور توانائی کے شعبوں کے ساتھ ساتھ دوائیں بنانے اور خلائی ایپلی کیشنز کو بہت فائدہ ہوگا۔ یہ ڈیجیٹل انڈیا، میک ان انڈیا، اسکل انڈیا اور اسٹینڈ اپ انڈیا، اسٹارٹ اپ انڈیا، آتم نربھر بھارت اور پائیدار ترقی کے اہداف  جیسی قومی ترجیحات کو وسیع طور پر فروغ دے گا۔
کامرس اور صنعت کی وزارتہ
عالمی تنظیم تجارت کے وزارتی اجلاس کی افتتاحی تقریب نئی دلی میں شروع
عالمی تنظیم تجارت کے وزارتی سطح کے اجلاس کی افتتاحی تقریب میں شریک ممالک کے سینئیر افسران
نئیدہلی13 مئی ۔حکومت ہند کے محکمہ کامرس کے سکریٹری ڈاکٹر انوپ ودھاون نے نئی دلی میں نئی دلی میں منعقد ہونے والے عالمی تنظیم تجارت کے اجلاس میں شرکت کرنے والے ترقی پذیر اور انتہائی کم ترقی یافتہ ممالک کے نمائندوں کا خیر مقدم کیا ۔دوروزسےجاری اس اجلاس میں ہمہ جہت تجارتی نظام کو درپیش کلیدی مسائل اور چیلنجوں پر تبادلٔہ خیا ل کیا جائے گا ۔
اس موقع پر اپنی افتتاحی تقریر میں کامرس سکریٹری موصوف نے کہا کہ اپیلی اداروں کو ہمہ جہت قوانین پر مبنی تجارتی نظام کو درپیش چیلنج دراصل موجودہ یکطرفہ طریقو ں اور اس کے رد عمل میں کئے جانے والے اقدامات اور اہم معاملات سے جڑے اداروں میں آنے والی رکاوٹیں ہیں ۔ انہوں نے کہا کہ ا پیلی اداروں میں یہ جمود عالمی تنظیم تجارت کے مسائل اور اختلافات کو دور کرنے کے نظام کے ساتھ ساتھ عمل آوری کے نظام کے لئے زبردست خطرے کی حیثیت رکھتا ہے ۔ عالمی تنظیم تجارت کے نظام کے بنیادی امور کو پوری دنیا کی تجارتی فضا کوخراب کرنے والے تحفظات سے سخت آزمائش در پیش ہے ۔ یہ صورتحال ترقی پذیر اور کم ترقی یافتہ ممالک کے لئے بھی بہتر نہیں ہے ۔
اپیلی اداروںکی ناکامی کی وجہ سے ہونے والی ادارہ جاتی ناکامی کا نقصان ترقی یافتہ ملکوں سے کہیں زیادہ ان ترقی پذیر ملکو ں اور کم ترقی یافتہ ملکوں کو پہنچ رہا ہے ، جنہیں اصولوں پر مبنی نظام کے تحفظ کی ترقی یافتہ ملکوں سے زیادہ ضرورت ہے ۔ اس لئے اشد ضرورت اس بات کی ہے کہ اس نظام کے تحفظ کے لئے تعمیری اقدامات کئے جائیں اور مسئلے کے تعمیری حل کے طریقے پیش کئے جائیں اور اس مسئلے کا تعمیری حل فوری طور سے پیش کیا جائے ۔
عالمی تنظیم تجارت میں موجودہ صورتحال تنظیم میں ان اصلاحات کی سخت متقاضی ہے جو بدقسمتی سے عدم تواز ن کا نتیجہ ہے ۔ اصلاحات کے جس ایجنڈے کو روبہ عمل لایا جارہا ہے ، اس سے ترقی پذیر ممالک کےخدشات کا تدارک نہیں ہوتا اس لئے نئی دلی میں ہونے والے اس اجلاس میں اصلاحات کے ایجنڈے میں ترقی کو مرکزیت دینے کے فیصلے کی تصدیق کی جارہی ہے ۔ اصلاحات کے اقدامات شمولیت ہونی چاہئے اور امتیاز وتفریق سے بالاترہونی چاہئے تاکہ اعتماد بحال ہوسکے اور موجودہ عدم مساوات کا سد باب ہوسکے ۔
مذاکرات کے ایجنڈے میں کم ترقی یافتہ ملکوں سمیت ترقی پذیر ممالک کے کلیدی خدشات پر کوئی عملی قدم نہیں اٹھایا گیا ۔ جبکہ زراعت ،عالمی تنظیم تجارت کے بیشتر رکن ممالک کی کلیدی اولیت کی اہمیت رکھتی ہے ۔تاہم اب ماضی میں کئے گئے کاموں اور فیصلوں کو پوری طرح بے دخل کرکے پس منظر میں بھیجے کا رجحان دیکھا جارہا ہے ۔
ہندوستان کا خیال ہے کہ ترقی پذیر ممالک کو عالمی تنظیم تجارت میں اپنے مفادات کی حفاظت کے لئے تنظیم کے بنیادی اصولوں کے مطابق مل جل کر کام کرنے کی ضرورت ہے ۔ اس دوروزہ اجتماع میں شریک ترقی پذیر ممالک کو ترقی پذیر ممالک کے لئے ترجیحات اور مفادات کے مسائل پر ایک مشترکہ اصلاحی تجویز سے روبہ رو ہونے کا موقع حاصل ہوگا جس سے کم ترقی یافتہ ملکوں سمیت ترقی پذیر ممالک کے مسائل پر ایک اتفاق رائے ہموار کرنے میں مدد ملے گی۔
U-2099
(Visitor Counter : 67
وزارت خزانہ
اے ڈی بی اور ہندوستان نے ہماچل پردیش میں پانی کی فراہمی اور صفائی کی خدمات کو بہتر کرنے کے لیے 96.3 ملین امریکی ڈالر کے قرض سے متعلق معاہدہ پر دستخط کیے
ایشین ڈیولپمنٹ بینک  اور حکومت ہند نے آج، ریاست ہماچل پردیش میں پینے کا صاف پانی مہیا کرنے اور پانی کی فراہمی اور صفائی کی خدمات کو بہتر بنانے کے لیے 96.3 ملین امریکی ڈالر کے قرض کے معاہدہ پر دستخط کیے۔
اس معاہدہ پر، ہماچل پردیش دیہی پینے کے پانی کی بہتری اور معاش کے پروجیکٹ کے لیے حکومت ہند کی طرف سے محکمہ اقتصادی امور کے ایڈیشنل سکریٹری جناب رجت کمار مشرا نے دستخط کیے، جب کہ اے ڈی بی کی طرف سے ہندوستان میں اے ڈی بی کے کنٹری ڈائرکٹر جناب ٹائکیو کونیشی نے دستخط کیے۔
قرض کے اس معاہدہ پر دستخط کے بعد جناب مشرا نے کہا کہ یہ پروجیکٹ حکومت ہند کے جل جیون مشن کے مقاصد کے عین موافق ہے، جس کا مقصد سال 2024 تک تمام دیہی گھروں میں نل سے پانی پہنچانا ہے، اور یہ معاہدہ پانی کی فراہمی کے بنیادی ڈھانچہ کو اپ گریڈ کرے گا اور یہ محفوظ، پائیدار، اور شمولیتی دیہی پانی کی سپلائی اور صفائی کی خدمات سے متعلق ادارہ جاتی صلاحیت کو مضبوط کرے گا۔
جناب کونیشی نے مزید کہا، ’’اس پروجیکٹ میں اے ڈی بی کی شمولیت سے پانی کے انتظام سے متعلق بہترین طور طریقے حاصل ہوں گے، ادارہ جاتی صلاحیت کو مضبوطی ملے گی، اور ٹیکس سے متعلق اصلاح میں رہنمائی حاصل ہوگی۔ اس سے گھروں میں بلا رکاوٹ پانی کی سپلائی، شمولیتی صفائی خدمات فراہم کرنے، پائیدار سروس ڈیلیوری کے کام کاج اور رکھ رکھاؤ کو مضبوط بنانے، اور متعلقہ عملہ کی صلاحیت سازی سے متعلق حکومت کے مقصد کو پورا کرنے میں مدد ملے گی۔‘‘
ریاست کی 90 فیصد سے زیادہ آبادی کو پینے کا پانی دستیاب ہے، لیکن پانی کی سپلائی کے بنیادی ڈھانچہ کو درست کرنے کی ضرورت ہے، تاکہ سروس کے معیار کو مؤثر اور بہتر کیا جا سکے۔ اے ڈی بی کا یہ پروجیکٹ 75800 گھروں کو اس سروس سے جوڑے گا، جس سے 10 ضلعوں میں رہنے والے تقریباً 370000 لوگوں کو بلا رکاوٹ پانی کی سپلائی حاصل ہوگی۔ پانی کی سپلائی اور صفائی کی خدمات کو بہتر کرنے کے لیے، اس پروجیکٹ کے تحت 48 زیر زمین کنووں کی تعمیر، زمین کی سطح کے اوپر 80 آبی سہولیات، 109 پانی کی صفائی کے پلانٹ، 117 پمپنگ اسٹیشن، اور 3000 کلومیٹر تک پانی کی تقسیم کی پائپ لائن تعمیر کرنے کا منصوبہ ہے۔ ضلع سرمور میں ایک پائلٹ فیکل سلج مینجمنٹ اور سینی ٹیشن پروگرام بھی نافذ کیا جائے گا، جس سے 250000 رہائشیوں کو فائدہ ملے گا۔
یہ پروجیکٹ حکومت ہماچل پردیش کے جل شکتی وبھاگ اور گرام پنچایت  کی پانی اور صفائی کی کمیٹیوں کی صلاحیت کو مضبوط کرے گا۔ یہ ریاستی حکومتوں کی واٹر ٹیرف پالیسی اصلاحات میں مدد کرے گا اور ریاستی سطح پر اثاثہ کے انتظام کا نظام اور ضلع کے اثاثہ کے انتظام کے منصوبے متعارف کرائے گا۔ پروجیکٹ کے کلیدی متعلقین اور کمیونٹی پر مبنی تنظیموں کو پانی کے انتظام کی ٹریننگ دی جائے گی، جس میں خواتین کے سیلف ہیلپ گروپوں کو معاش سے متعلق ہنرمندی کی ٹریننگ بھی شامل ہے۔
اے ڈی بی انتہائی غربت کے خاتمہ کے لیے اپنی کوششوں کو جاری رکھتے ہوئے ایک خوشحال، جامع، لچکدار، اور پائیدار ایشیا اور بحرالکاحل کے حصول کے لیے پرعزم ہے۔ اسے 1966 میں قائم کیا گیا تھے، اس کے 68 ممبران ہیں جن میں سے 49 کا تعلق اسی خطہ سے ہے۔
وزارت دفاع
بحریہ کے افسر انچارج ، وی ایس ایم، کموڈور ریتو راج نے پہلے اور دوسرے 25-ٹی بولارڈ پُول ٹگس کی کیل رکھنے کی رسم انجام دی
چھ 25 ٹن بولارڈ پل ٹگس کی تعمیر کا معاہدہ میسرز ٹیٹا گڑھ ویگنز لمیٹڈ، کولکتہ کے ساتھ 12 نومبر 2021 کو 169.5 کروڑ روپے کی لاگت سے حکومت ہند کے ’’ آتم نربھر بھارت ‘‘ کے اقدامات کے تال میل کے ساتھ طے پایا۔ اِن ٹگس کی کام کرنے کی صلاحیت 30 سال ہوگی اور اِسی کے پیش نظر یہ ٹگس بنائے جا رہے ہیں۔ یہ ٹگس بحری جہازوں اور آبدوزوں کو محدود سمندروں میں برتھنگ اور ان برتھنگ، نقل و حمل میں مدد دینے کے اہل ہوں گے۔یہ ٹگس مخصوص سمندر میں برتھنگ، اَن برتھنگ، ٹرننگ اور نقل و حمل میں بحری جہازوں اور آبدوزوں کی مدد کر سکیں گے۔ اس کے علاوہ یہ ٹگس لنگر خانے میں آگ بجھانے میں مدد بھی فراہم کریں گے اور ان میں محدود تلاش اور بچاؤ آپریشنز کی صلاحیت ہوگی۔
مغربی بنگال کے کولکاتہ میں میسرز تیتا گڑھ ویگنس لمیٹڈ میں 27؍اکتوبر 2022 کو مغربی بنگال میں بحریہ کے آفسیر انچارج وی ایس ایم کموڈور ریتو راج نے مقامی مینوفیکچررز سے حاصل کردہ تمام بڑے اور معاون آلات/نظام کے ساتھ، پہلے اور دوسرے 25 ٹی بلارڈ پُول ٹگس (یارڈ 335 –بھیشم اور یارڈ 336-بہو بلی کے لئے کیل رکھنے کی رسم انجام دی۔یہ ٹگس وزارت دفاع کے ’’میک ان انڈیا، میک فار دی ورلڈ‘‘ کے اقدامات کے قابل فخر پرچم بردار ہیں۔
کابینہ
انڈین ریلوے پروٹیکشن فورسکو منظم گروپ ‘اے’ درجہ دینے کو کابینہ کی منظوری
نئی دہلی؍10جولائی2019؍وزیر اعظم جناب نریندر مودی کی صدارت میں منعقدہ کابینہ کمیٹی نےانڈین ریلوے پروٹیکشن فورس  کو منظم گروپ ‘اے’ کا درجہ دینے کو اپنی منظوری دے دی ہے۔اس منظوری کے نتیجے میں محکمہ عملہ اور ٹریننگ کے 06 جون 2000ء اور 24 اپریل 2009ء کےرہنما خطوط اور اس کے بعد کے ہدایات کے مطابق یکم جنوری 2006ء سے غیر عملی مالی اپگریڈیشن  اور 06 جون 2000ء سے سینئر ڈیوٹی پوسٹ  کی 30 فیصد کی شرح سے غیر عملی سلیکشن گریڈ  کے فوائد حاصل ہونے لگیں گے۔
اہم اثرات
آر پی ایف کو آرگنائزڈ گروپ‘اے’کا درجہ دینے سے افسران کے انجماد کا عمل ختم ہوگا اور ان کی ترقی کے مواقع بہتر ہوں گے۔جس کے نتیجے میں ان کا ترغیبی سطح بھی بہتر ہوگا۔آر پی ایف کے اہل افسران کو اس کا فائدہ پہنچے گا۔
پس منظر
دہلی ہائی کورٹ نے اپنے 4 دسمبر 2012ء کے حکم کے ذریعے ریلوے کو آر پی ایف کو گروپ‘اے’سروس کا درجہ دینے کی ہدایت دی تھی۔ اس حکم کوہندوستان کی سپریم کورٹ نے اپنے 5فروری 2019ء کے فیصلے میں بحال رکھا ہے۔اس ہدایت کے مطابق ریلوے بورڈ نے آر پی ایف کو آرگنائزڈ گروپ‘اے’ سروس کا درجہ دینے کی سفارش کی تھی۔
م ن۔ش س۔ن ع
U: 3016
(Visitor Counter : 94
وزارتِ تعلیم
قومی تعلیمی پالیسی، 2020
قومی تعلیمی پالیسی، 2020 نے ملک میں اعلیٰ تعلیم کو بہتر بنانے کی سفارش کی ہے تاکہ تعلیم کو طلبہ کی ضروریات کے لئے زیادہ سے زیادہ مرتکز بنایا جاسکے ۔ اس کا مقصد ملک میں اسکولوں اور اعلیٰ تعلیمی نظام میں پوری طرح سے تبدیلی کی اصلاحات کے لئے راہ ہموار کرنا ہے۔ اس پالیسی میں موجودہ چیلنجوں پر قابو پانے کے لیے اعلیٰ تعلیمی نظام کو مکمل طور پر تبدیل کرنے اور اس میں ازسرنو توانائی پیدا کرنے کا تصور پیش کیا گیا ہے اور اس طرح مساوات اور شمولیت پر مبنی معیاری تعلیم فراہم کرنا ہے ۔ اعلیٰ تعلیم کے لیے قومی تعلیمی پالیسی 2020 کی چند نمایاں خصوصیات دیگر باتوں کے ساتھ ساتھ مندرجہ ذیل ہیں:-
- اعلیٰ تعلیم میں جی ای آر کو 50 فیصد تک بڑھانا؛
- متعدد بار داخلہ/اخراج کے متبادل کے ساتھ مکمل طور پر کثیر شعبہ جاتی بنانا ؛
- این ٹی اے ایچ ای آئیز میں داخلے کے لیے مشترکہ داخلہ امتحان کرائے گی ۔
- اکیڈمک بینک آف کریڈٹ کا قیام؛
- 'ہلکا لیکن سخت' ضابطہ؛
- مساوی اور جامع تعلیم - سماجی اور اقتصادی طور پر پسماندہ گروپوں  پر خصوصی زور دیا گیا ہے؛
- اسکول اور اعلیٰ تعلیمی نظام میں پیشہ ورانہ تعلیم کا ایکسپوژر ؛
یوجی سی نے 'یو جی سی  ریگولیشن، 2021' جاری کیا ہے۔ اکیڈمک بینک آف کریڈٹ  قائم کیا گیا ہے اور 29.07.2021 کو ایک سے زیادہ بارداخلے/اخارج سے متعلق رہنما خطوط جاری کیے گئے ہیں، تاکہ ۔ 'کریڈٹ ٹرانسفر' میکانزم کے ساتھ ملک کے اعلیٰ تعلیمی اداروں میں نصابی ڈھانچے کو لچکدار بنانے اور بین شعبہ جاتی/کثیر شعبہ جاتی تعلیمی موبلٹی کو فروغ دیا جا سکے ۔ اے بی سی پورٹل طلباء اور یونیورسٹیوں دونوں کے رجسٹریشن کے لیے کھلا ہے۔
یہ معلومات وزیر مملکت برائے تعلیم ڈاکٹر سبھاش سرکار نے آج لوک سبھا میں ایک تحریری جواب میں فراہم کیں ۔
ارضیاتی سائنس کی وزارت
ساحلی ریاستوں میں سمندری طوفان کی وارننگ کے مراکز
سمندری طوفان کی وارننگ کی خدمات اور سمندری موسمیاتی خدمات کی ضروریات پوری کرنے کیلئے ہمارے ملک کے مشرقی اور مغربی ساحلوں کا احاطہ کرنے والے سمندری وارننگ جاری کرنے والے سات مراکز ہیں۔
تین علاقائی سمندری وارننگ مراکز چنّئی ،ممبئی اور کولکاتہ جبکہ سمندری طوفان کی وارننگ کے چار مراکز  تھرو ننتھاپورم ،وشاکھا پٹنم ،احمد آباد اوار بھونیشور میں قائم ہیں۔کاررائی جاتی سمندری طوفان کی وارننگ کے کام کی ذمہ داری ،متعلقہ علاقہ کیلئے ،اے سی ڈبلیو سیز اور سی ڈبلیو سیز کی ذمہ ہوتی ہے۔اے سی ڈبلیو سیز اور سی ڈبلیو سیز کی ذمہ داری درج ذیل جدول 1 میں درج کی گئی ہے۔
جدول-1
اے سی ڈبلیو سیز اور سی ڈبلیو سیز کی ذمہ داری
|
|
مرکز
|
|
سمندری علاقہ
|
|
ساحلی علاقہ|
|
سمندری ساحلی ریاست
|
|
اے سی ڈبلیو سی کولکاتہ
|
|
خلیجی بنگال
|
|
مغربی بنگال ،انڈومان اور نکوبارجزائر
|
|
مغربی بنگال ،انڈومان اور نکوبارجزائر
|
|
اے سی ڈبلیو سی چنّئی
|
|
خلیجی بنگال
|
|
تمل ناڈو ،پڈو چیری ،کرائیکل ،کیرالہ ،ماہے اور کرناٹک نیز لکشدیپ
|
|
تمل ناڈو ،پڈو چیری ،کرائیکل ،کیرالہ ،ماہے اور کرناٹک نیز لکشدیپ
|
|
اے سی ڈبلیو سی ممبئی
|
|
بحرۂ عرب
|
|
مہاراشٹر، گوا
|
|
مہاراشٹر ،گوا
|
|
سی ڈبلیو سی تھر ووننتھا پورم
|
|
بحرۂ عرب
|
|
کیرالہ،ماہے اور کرناٹک اور لکشدیپ
|
|
کیرالہ،ماہے اور کرناٹک اور لکشدیپ
|
|
سی ڈبلیو سی احمد آباد
|
|
بحرۂ عرب
|
|
گجرات،دیو،دمن،دادر اور ناگر حویلی
|
|
گجرات،دیو،دمن،دادر اور ناگر حویلی
|
|
سی ڈبلیو سی وشاکھا پٹنم
|
|
خلیجی بنگال
|
|
آندھرا پردیش
|
|
آندھرا پردیش
|
|
سی ڈبلیو سی بھونیشور
|
|
خلیجی بنگال
|
|
اوڈیشہ
|
|
اوڈیشہذمہ داری کا ساحلی دائرہ ،ساحلی لائن سے 75 کلو میٹر تک وسیع ہوجاتاہے۔
یہ معلومات سائنس اور ٹیکنالوجی ، ارضی سائنسی اور صحت او ر خاندانی بہبود کے مرکزی وزیر ڈاکٹر ہرش وردھن نے آج راجیہ سبھا میں فراہم کیں۔
محنت اور روزگار کی وزارت
مہاجر مزدوروں سمیت سبھی زمروں کے مزدوروں کو کام کاج کے بہترین حالات اور سماجی سیکورٹی فراہم کرنے کی غرض سے پیشہ وارانہ حفاظت،صحت اور کام کے حالات  سے متعلق کوڈ
محنت اور روزگار کے وزیر مملکت جناب رامیشور تیلی نے راجیہ سبھا میں ایک تحریری جواب میں بتایا ہے کہ شماریات اور اعدادوشمار اور پروگرام پر عمل درآمد کی وزارت  سال 18-2017 سے افرادی قوت کے بارے میں وقتاً فوقتاً سروے  کے انعقاد کے ذریعہ روزگار اور بے روزگاری کے بارے میں اعداد و شمار جمع کرتی ہے۔ سروے کی مدت جولائی سے اگلے سال جون تک ہوتی ہے۔ روزگار کے بارے میں عندیہ دینے والے، تازہ ترین سالانہ پی ایل ایف ایس رپورٹس میں دستیاب اعداد و شمار کے مطابق، مزدوروں کی تخمینہ شدہ آبادی کا تناسب ، جو کہ 15 سال یا اس سے زیادہ عمر کے افراد کے لیے معمول کی حیثیت سے 20-2019 ، 21-2020 اور 22-2021 کے دوران بالترتیب 50.9فی صد، 52.6 فی صد اور 52.9 فی صد تھا۔
شماریات اور اعدادوشمار اور پروگرام پر عمل درآمد کی وزارت کی جانب سے جاری ، پی ایل ایف ایس 21-2021 پر مبنی ، بھارت میں ہجرت سے متعلق رپورٹ 21-2020 کے مطابق ،بھارت میں ہجرت کی کل شرح 28.9 فی صد تھی۔ کل مہاجر افراد میں سے ،لگ بھگ 10.8 فی صد افراد نے روزگار سے وابستہ وجوہات کی بنیاد پر ہجرت کی تھی۔ روزگار سے متعلق وجوہات میں روزگار کی تلاش /بہتر روزگار شامل ہیں۔  اس کے علاوہ ملازمت ختم ہونے /یونٹ بند ہونے /روزگار کے مواقع کی کمی بھی ہجرت کی وجوہات میں شامل ہیں۔
مہاجر مزدور سمیت کارکنوں اور مزدوروں کے لیے سماجی تحفظ اور فلاح و بہبود سے متعلق کئی اسکیمیں موجود ہیں۔ کچھ نمایاں اسکیمیں درج ذیل ہیں:
پردھان منتری جیون جیوتی بیمہ یوجنا اور پردھان منتری تحفظ بیمہ یوجنا  2015 میں شروع کی گئی تھیں ۔ یہ اسکیمیں قدرتی یا حادثاتی موت کی صورت میں زندگی اور معذوری کا احاطہ فراہم کرتی ہے۔  پردھان منتری شرم یوگی من دھن پنشن اسکیم 2019 میں شروع کی گئی جو ماہانہ پنشن کی شکل میں بڑھاپے کے خلاف سماجی تحفظ فراہم کرتی ہے۔  آیوشمان بھارت پردھان منتری جن آروگیہ یوجنا  2018 میں شروع کی گئی تھی ۔ اس اسکیم کے تحت ان مہاجر مزدوروں کو ثانوی اور معاون صحت کے فوائد کے لیے 5 لاکھ روپے کے بقدر صحت کوریج فراہم کرتی ہے جنہیں محرومی اور پیشہ کے معیار کے مطابق اہل مستفیدین کے طور پر شامل کیا گیا ہے۔ iv) پی ایم ایس وی اے ندھی اسکیم کے تحت سڑکوں اور گلیوں میں گھوم پھر کر سامان فروخت کرنے والے کے دکانداروں کو ایک سال کی مدت کے لیے 10,000 روپے تک کے ضمانت سے مبرا ورکنگ کیپیٹل قرض کی سہولت فراہم کی جاتی ہے۔  پردھان منتری آواس یوجنا تمام مستفدین کنندگان کی مکانات اور رہائش سے متعلق ضروریات کو پورا کرتی ہے۔
کم از کم اجرت ایکٹ، 1948 کے ضابطوں کے تحت ، مرکزی اور ریاستی دونوں حکومتیں،اپنے اپنے دائرہ اختیار کے تحت مہاجر مزدوروں سمیت یا درجہ فہرست روزگا رمیں ملازم مزدورں کی کم از کم اجرت کو طے کرنے، اس پر نظرثانی اور نظر ثانی کرنے کے لیے مناسب حکومتیں ہیں۔ بین ریاستی مہاجر مزدوروں  سے متعلق قانون مجریہ ، 1979 کے دفعہ 13 کے تحت، ایک بین ریاستی مہاجر مزدور کو کسی بھی صورت میں کم از کم اجرت ایکٹ،1948  کے تحت مقرر کردہ اجرت سے کم ادا نہیں کی جائے گی۔
مہاجر مزدوروں ، کے مفادات کے تحفظ کے لیے، مرکزی حکومت نے بین ریاستی مہاجر مزدوروں  سے متعلق قانون مجریہ 1979 نافذ کیا تھا۔ اس قانون کو اب پیشہ ورانہ حفاظت، صحت اور کام کاج سے متعلق حالات  کوڈ میں شامل کرلیا گیا ہے۔ او ایس ایچ کوڈ، مہاجر مزدوروں سمیت سبھی زمروں کے مزدوروں کو کام کاج کے بہترین حالات ، کم از کم اجرت، شکایات کے ازالے سے متعلق طریقہ کار، بدسلوکی اور استحصال سے تحفظ، مہارتوں میں اضافہ اور سماجی تحفظ فراہم کرتا ہے۔
وزارت دفاع
بنگلہ دیش کی بحریہ کا جہاز پروٹوائے ممبئی پہنچا
نئی دلی، 16 فروری 2021
بنگلہ دیش بحریہ کا جہاز بی این ایس پروٹوائے 14 سے 15 فروری کے درمیان ممبئی کے دورے پر ہے۔ کہتان احمد امین عنداللہ کی کمان میں 137 عملے پر مشتمل جہاز کو ممبئی پورٹ ٹرسٹ پر لنگر انداز کیا گیا ہے۔
کووڈ 19 کی عائد پابندیوں کی بنا پر معمول کی ملاقاتیں، سماجی اجتماعات، تبادلے کے دورے اور مہمانوں اور میزبان بحریہ کے درمیان دیگر لوزامات سے اجتناب کیا جا رہا ہے۔
بی این ایس پروٹوائے کا ممبئی دورہ اس پس منظر میں اہم ہے کہ دونوں ملکوں نے حال ہی میں بنگلہ دیش کی آزادی کا 50 سالہ جشن منایا ہے۔ اس موقع کی یاد میں پہلی بار بنگلہ دیش کی جانب سے بھارت کے یوم جمہوریہ کی پریڈ میں ایک مارچنگ دستے اور فوجی بینڈ نے حصہ لیا تھا۔ بنگلہ دیش کے قیام سے اب تک بھارت اور بنگلہ دیش کے درمیان اسٹریٹجک اور دفاعی تعلقات بہت مستحکم ہوئے ہیں، اور یہ رشتے باہمی اعتماد اور بھروسے کی فضا میں پروان چڑھ رہے ہیں۔
وزارت خزانہ
سرکاری اسٹاک کی نیلامی برائے فروخت 
نئی دلّی ،28 جولائی / حکومت ہند نے قیمت کی بنیاد پر بولی کےذریعے 3000 کروڑ روپئے  کی نوٹیفائیڈ رقم کی فروخت  کے لئے  سرکاری اسٹاک 2022 ء کے 5.09 فی صد ، اسی طرح ،  منافع کی بنیاد پر بولی کے ذریعے 18000 کروڑ روپئے  کی نوٹیفائیڈ رقم کے لئے نئے 10 سالہ سرکاری اسٹاک 2030 ء کے اور  قیمت کی بنیاد پر نیلامی کے ذریعے 4000 کروڑ روپئے  کی نوٹیفائیڈ رقم کے حکومتِ ہند کے فلوٹنگ ریٹ بانڈ 2033 ء  قیمت کی بنیاد پر نیلامی کے ذریعے 5000 کروڑ روپئے  کی نوٹیفائیڈ رقم کے لئے سرکاری اسٹاک 2060 ء کے 7.19 فی صد کی فروخت  کا اعلان کیا ہے ۔ حکومت ہند کو مذکورہ بالا تمسکات میں ہر ایک کے لئے یا ایک سے زیادہ کے لئے 2000 کروڑ روپئے کے اضافی سبسکربشن کو روکنے کا اختیار حاصل ہے ۔ یہ نیلامی ملٹیپل پرائس میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 31 جولائی ، 2020 ء  کیا جائے گا ۔
اسٹاک کی سیل کے تحت نوٹیفائیڈ رقم کا 5 فی صد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 31 جولائی ، 2020 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 10.30 بجے سے لے کر11.00 بجے کے درمیان داخل کیا جانا چاہیئے اور مقابلہ جاتی بولیوں کو صبح 10.30 بجے سے لے کر 11.30 بجے کے درمیان تک داخل کیا جانا لازم ہے ۔
نیلامی کے نتائج کا اعلان 31 جولائی ، 2020 ء  کو کیا جائے گا اور کامیاب طور سے بولی لگانے والے افراد کو 3 اگست ، 2020ء  ادائیگی کر دینی لازمی ہو گی ۔
مذکورہ اسٹاک ’ مرکزی حکومت کے تمسکات سے متعلق سودوں کے قواعد اور رہنما خطوط کے تحت ‘ ’’ جب جاری کئے گئے ‘‘ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 19-2018 / 25 بتاریخ 24 جولائی ، 2018 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4196
(Visitor Counter : 127
ارضیاتی سائنس کی وزارت
مرکزی وزیر ڈاکٹر جتیندر سنگھ نے کہا ہے کہ ارضیاتی سائنس کی وزارت کے ذریعہ4077 کروڑ روپئے کی لاگت والے گہرے سمندر سے متعلق مشن کو 5 سالوں کے لئے نافذ کیاجائے گا
گہرے سمندر سے متعلق یہ سبھی اجزاء 2021 میں شروع ہوجائیں گے
چھ ہزار میٹر کی گہرائی میں انسانوں کے ذریعہ سمندر کے اندر جا کر کام کرنا ممکن ہوسکے گا تاکہ سمندر کی کانکنی اور بحری معدنیاتی وسائل اور بحری حیاتیاتی تنوع کو بروئے کار لایا جاسکے
سائنس اور ٹیکنالوجی کے مرکزی وزیرمملکت اور وزیراعظم کے دفتر میں عملے، عوامی شکایات ، پنشن، ایٹمی توانائی اور خلاء کے وزیر ڈاکٹر جتیندر سنگھ نے آج کہا ہے کہ حکومت نے ارضیاتی سائنس کی وزارت کے ذریعہ پانچ برسوں کے لئے کل 4077 کروڑ روپے کے بقدر کے ڈیپ اوشین مشن ڈی- او- ایم کے نفاذ کو منظوری دے دی ہے۔
آج راجیہ سبھا میں ایک تحریری جواب میں وزیر موصوف نے کہا کہ ڈیپ اوشین مشن ایک کثیر وزارتی کثیرشعبہ جاتی پروگرام ہے جس میں گہرے سمندر کی ٹیکنالوجی پر زور دیا گیا ہے اور جس میں 6000 میٹرتک کی گہرائی میں انسانوں کے ذریعہ سمندر کے اندر جاکر کام کرنا ممکن ہوسکے گا تاکہ سمندر کی کانکنی ممکن ہو سکے اور گہرائی میں دستیاب معدنیاتی وسائل تلاش کیے جاسکیں اور حیاتیاتی تنوع کا حصول ممکن ہوسکے۔ تحقیقی بحری جہازوں کا حصول ممکن ہو اور گہرے سمندروں کے مشاہدوں اور بحری حیاتیات میں صلاحیت سازی بھی ممکن ہوسکے۔
مشن کے یہ سبھی اجزاء 2021 میں شروع ہوجائیں گے۔
۔ ۔ ۔ ۔ ۔ ۔ ۔ ۔ ۔
(ش ح۔ش ر۔ ف ر (
U-7403
(Visitor Counter : 164
وزارت دفاع
ممبئی میں فرسٹ اے سی ٹی سی ایم 15بارج ایل ایس اے ایم  ناد ، کی ڈیلیوری
11 ایکس ایمونیشن کم ٹارپیڈو کم میزائل بارج کی تعمیر کا معاہدہ میسرز سوریا دیپتا پروجیکٹس پرائیویٹ لمیٹڈ، تھانے، ایک ایم ایس ایم ای کے ساتھ، حکومت ہند کے "آتمنیر بھر بھارت" کے اقدامات کے مطابق کیا گیا تھا۔ سیریز کا پہلا بارج . 15 ایل ایس اے ایم  09 جون 23 کو ہندوستانی بحریہ کو پہنچا دیا گیا ہے۔ بارج کو 30 سال کی سروس لائف کے ساتھ انڈین رجسٹر آف شپنگ  کے درجہ بندی کے قوانین کے تحت بنایا گیا ہے۔ دیسی مینوفیکچررز سے حاصل کردہ تمام بڑے/معاون آلات کے ساتھ، بارج وزارت دفاع کے "میک ان انڈیا" اقدام کا فخریہ پرچم بردار ہے۔
اے سی ٹی سی ایم بارجز کی شمولیت جہازوں کے ساتھ ساتھ اور بیرونی بندرگاہوں پر ہندوستانی بحریہ کے بحری جہازوں کو نقل و حمل، سواری اور سامان/گولہ بارود اتارنے کی سہولت فراہم کرکے ہندوستانی بحریہ کے آپریشنل وعدوں کو تقویت فراہم کرے گی۔
ش ح۔ ش ت۔ج
Uno-6001
(Visitor Counter : 65
بجلی کی وزارت
کابینہ نے اروناچل پردیش اور سکم میں بجلی کی ترسیل اور تقسیم کو مضبوط بنانے کے لیے نظرثانی شدہ لاگت کی منظوری دی ہے
نئی دہلی ،16 مارچ ، 2021، اقتصادی امور کی کابینہ کمیٹی کی میٹنگ میں، جس کی صدارت وزیر اعظم جناب نریندر مودی نے کی، اروناچل پردیش اور سکم کی اقتصادی ترقی کی طرف ایک اہم قدم اٹھاتے ہوئے بجلی کی بین ریاستی ترسیل اور تقسیم کے نظام کے لیے نظرثانی شدہ لاگت  کی منظوری دی ہے تاکہ اندازاً 9129.32 کروڑ روپئے کی لاگت سے اروناچل پردیش اور سکم میں بجلی کی ترسیل اور تقسیم کو مستحکم بنایا جاسکے۔
اس اسکیم پر بجلی کی وزارت کے تحت کام کرنے والے سرکاری سیکٹر کے ادارے  پاور گرڈ کے ذریعے عمل کیا جارہا ہے۔ اس کام میں سکم اور اروناچل پردیش کا تعاون بھی حاصل ہے۔ اسے منظور شدہ کام کے لیے دسمبر 2021 تک شروع کردیا جائے گا اور آر سی ای منظوری سے 36 مہینے کے اندر غیر منظور شدہ پیکیج پر کام ہوگا۔ ترسیل اور تقسیم کا نظام تشکیل پانے کے بعد ان کی ملکیت متعلقہ ریاستوں کی ہوجائے گی۔
اسکیم کا خاص مقصد اروناچل پردیش اور سکم کی مکمل اقتصادی ترقی کے لیے حکومت کی عہدبندی کو پورا کرنا ہے اور ریاستوں میں بجلی کی بین ریاستی ترسیل اور تقسیم کو مستحکم بنانا ہے۔ یہ کام دور دراز کے علاقوں تک گرڈکنکٹی ویٹی فراہم کرکے انجام دیا جائے گا۔
اس اسکیم پر عملدرآمد سے ایک قابل بھروسہ پاور گرڈ تشکیل پائے گا اور آنے والے لوڈ سینٹروں کے لیے ریاست کی کنکٹی ویٹی میں بہتری پیدا ہوگی اور اس طرح اس کا فائدہ گاؤوں اور شہروں کو ملے گا جس میں دور دراز کے اور سرحدی خطوں کے علاقے بھی شامل ہیں۔ اروناچل پردیش اور سکم کے صارفین کے تمام زمروں کو اس اسکیم کا فائدہ ملے گا۔
اس اسکیم سے ان ریاستوں میں بجلی کی فی کس کھپت میں اضافہ ہوگا اور مجموعی اقتصادی ترقی میں مدد ملے گی۔
عملدرآمد کرنے والی ایجنسیاں تعمیر کے کام کے دوران بہت سے مقامی لوگوں کو روزگار دے رہی ہیں جس سے مقامی ہنرمند اور غیر ہنرمند افراد کو روزگار مل رہا ہے۔
اسکیم کے مکمل ہونے کے بعد نئے اثاثے قائم ہونے سے ان کے چلانے اور دیکھ بھال کے لیے مقرر معیار کے مطابق بہت سی مقامی فاضل افرادی قوت کی ضرورت پڑے گی جس سے ریاستوں کے لیے روزگار کے زائد مقامی مواقع فراہم ہوں گے۔
پس منظر:
اس اسکیم کی منظوری ابتدائی طور پر بجلی کی وزارت کے سینٹرل سیکٹر پلان اسکیم کے طور پر 2014 میں دی گئی تھی۔ اور اس کا پورا خرچ بجلی کی وزارت کی پلان اسکیم کے ذریعے مرکزی حکومت کو اٹھانا تھا۔